open-index/open-wikipedia-markdown huggingface dataset:
Rusismi

**Rusismi** (myös ”russismi”, ”rašismi”; , ) on Venäjää ja fasismia merkitsevät sanat yhdistävä uudissana, jonka tarkoitus on kuvata Venäjän hallinnon edustamaa ideologiaa ja toimintatapoja. Termi on ollut aktiivisesti poliitikkojen ja tutkijoiden käytössä. Vuodesta 2022 lähtien sitä on käytetty aktiivisesti varsinkin Ukrainassa, jossa sitä ovat käyttäneet myös virallisissa yhteyksissä Volodymyr Zelenskyi ja Verh’ovna Rada.

Rusismia pidetään fasismin tavoin autoritaarisena, ultranationalistisena järjestelmänä, johon lisäksi yhdistyvät vahva Venäjän maailmanhistoriallisen aseman korostus ja täydellinen todellisuuden sivuuttaminen. Termiä on käytetty havainnollistamaan Vladimir Putinin politiikassa havaittuja fasismin piirteitä. Putin on usein viitannut puheissaan Ivan Iljiniin, ja hänen on katsottu saaneen vaikutteita myös oman aikansa äärioikeistolaisilta ajattelijoilta, kuten Aleksandr Duginilta ja Timofei Sergeitševiltä. Timothy Snyderin mukaan Putin tukee äärioikeistoa kansainvälisesti ja on noussut monien valkoisen ylivallan kannattajien ihannoimaksi hahmoksi. Hänen mukaansa Putin on kasvavissa määrin tukeutunut fasistiseen käsitteistöön.

Suomen kielessä esimerkiksi Mika Aaltola on käyttänyt termiä muodossa ”rusismi” ja pitänyt Putinin hallitsemaa Venäjää fasistisena valtiona.

## Historia
Rusismi-sanaa käyttivät alun perin toimittajat venäläisestä ultranationalismista 1990-luvun loppupuolella. Vastaavaa termiä oli jo 1990-luvun alkupuolella käyttänyt Džohar Dudajev, joka piti sanan kuvaamalle ilmiölle tunnusomaisena julmuutta niin ihmisiä kuin luontoakin kohtaan. Dudajev yhdisti sanan myös poltetun maan taktiikkaan. Sanaa käytettiin jälleen Georgian sodan yhteydessä vuonna 2008. Sanan käyttö yleistyi vuoden 2014 jälkeen, ja erityisen laajaan käyttöön se tuli Venäjän aloitettua täysmittaisen hyökkäyksen Ukrainaan vuonna 2022. Jo ennen vuotta 2022 sanalla ”rusismi” viitattiin venäläisen maailman ideologiaan ja Vladimir Putinin harjoittamaan ekspansionistiseen politiikkaan. Vuonna 2022 Ukrainassa "rusisteina" alettiin viitata sekä Ukrainan sotaa kannattaviin venäläisiin sotilaisiin että siviileihin.

### Merkitys lainsäädännössä
Vuonna 2023 Verh’ovna Rada teki päätöksen, jonka myötä termi omaksuttiin Ukrainassa viralliseen käyttöön Venäjän hallinnon arvoihin ja toimintatapoihin viitattaessa. Lainsäätäjät tutustuivat muiden muassa Timothy Snyderin, Anne Applebaumin ja Mark Lipovetskin kirjallisuuteen ennen termin määrittelemistä. Ratkaisun mukaan rusismi on totalitarististen ideoiden ja toimintatapojen kokonaisuus, johon ovat vaikuttaneet käsitys venäläisestä ylivertaisuudesta, venäläinen imperialismi, Neuvostoliiton hallinto ja Saksan kansallissosialismi.

## Lähteet
Filip De Man

**Filip De Man** (s. 11. marraskuuta 1955 Roulers, Belgia) on belgialainen poliitikko. De Man edustaa Vlaams Belang-puoluetta. De Man on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet
Team Spirit

**Team Spirit** on venäläinen vuonna 2015 perustettu elektronisen urheilun seura. Sillä on joukkueet peleissä *[[Counter-Strike 2]]*, *[[Dota 2]]*, *[[Hearthstone]]* ja *[[Mobile Legends: Bang Bang]]*.

Team Spiritin *Counter-Strike*-joukkue on voittanut merkittävimpänä toisen *Counter-Strike 2:ssa* järjestetyn major-turnauksen, Perfect World Shanghai Majorin, kun se voitti FaZe Clanin finaalissa. *Dota 2:ssa* joukkue voitti viisi miljoonaa dollaria heinäkuussa 2023 pelatusta Riyadh Masters 2023 -turnauksesta.

## Lähteet

## Aiheesta muualla
* Kotisivut
Democracy Now!

**Democracy Now!** on yhdysvaltalainen tunnin pituinen riippumaton uutisohjelma, jota on esitetty vuodesta 1996 lähtien. Sitä esitetään viitenä päivänä viikossa, maanantaista perjantaihin. Sen juontajina toimivat Amy Goodman, Juan González ja Nermeen Shaikh.

## Lähteet

## Aiheesta muualla
Ohjelman kotisivut
Prix Versailles

**Prix Versailles** on sarja arkkitehtuurikilpailuja, joissa palkitaan maailman hienoimpia nykyhankkeita. Kilpailua on järjestetty vuodesta 2015 alkaen.

Prix Versailles'n maailmantuomariston tehtävänä on jakaa 24 maailmantitteliä eri kategorioiden, kuten lentoasemien, kampusten, matkustaja-asemien, urheilun, museoiden, kauppahallien, hotellien ja ravintoloiden, välillä. Valintaprosessissa korostetaan innovaatiota, luovuutta, paikallisen perinnön kunnioittamista, ekologista tehokkuutta sekä sosiaalisen vuorovaikutuksen ja osallistumisen arvoja, jotka ovat Yhdistyneiden Kansakuntien arvostamia. Virallinen luettelo noudattaa älykkään kestävyyden periaatteita ja ottaa huomioon hankkeiden ekologiset, sosiaaliset ja kulttuuriset vaikutukset.

Jokainen valittu kohde, jonka valinta perustuu huolelliseen mediatarkasteluun ja ehdotuspyyntöön, edustaa merkittävää arkkitehtuuria ja muotoilua Prix-alueilla, jotka kattavat kuusi maantieteellistä aluetta maailmanlaajuisesti: Afrikka ja Länsi-Aasia, Keski-Amerikka, Etelä-Amerikka ja Karibia, Pohjois-Amerikka, Keski-Aasia ja Koillis-Aasia, Etelä-Aasia ja Tyynenmeren alue sekä Eurooppa.

Vuonna 2022 Tampereen Kannen areena palkittiin Prix Versailles'n Sport-kategoriassa ”World’s Most Beautiful” -tunnustuksella ja Helsinki-Vantaan lentoaseman sisätilat palkittiin ”Special Price for Interior” -tunnustuksella.

## Lähteet
Anni Grönberg

**Anni Grönberg** (s. 1998 Tampere) on suomalainen näyttelijä. Hän on näytellyt muun muassa Lara Bergerin roolissa *[[Rantabaari]]*-sarjassa (kaudet 3-6). 

Grönberg kirjoitti ylioppilaaksi Tampereen yhteiskoulun lukiosta vuonna 2017. Hän suoritti televisio- ja elokuvanäyttelemisen tutkinnon Skotlannissa, josta hän valmistui vuonna 2022. Sen lisäksi Grönberg on opiskellut kameranäyttelemistä Los Angelesissa ja tehnyt lukuisia lyhytelokuvia englanniksi. 

Grönberg on tehnyt töitä myös musiikkialalla. Hän oli mukana perustamassa artisti- ja fanituotteisiin keskittyvää MAI Originals -yritystä.

## Yksityiselämä
Grönberg on kotoisin Vesilahdelta. Hänen isänsä on Kummeli-ohjaaja Matti Grönberg ja äiti kirjailija Tiina Keskinen. Keskisellä on aiemmasta avioliitostaan Heikki Silvennoisen kanssa yhteinen tytär,.

## Ura
Grönberg teki ensiesiintymisensä televisiossa MeStarat Joulushow'ssa vuonna 2007. Hän oli yksi Herra Heinämäen Lato-orkesterin lapsinäyttelijöistä vuosina 2009-2010. Vuodesta 2011 Grönberg oli mukana Vesilahden Nuorisoseuran Teatteri Kurjen näytelmissä vuoteen 2017 asti, jonka jälkeen hän lähti Skotlantiin opiskelemaan televisio- ja elokuva-alaa vuonna 2018.

## Lähteet

## Aiheesta muualla

*  IMDB (englanniksi)
Arthur Lourié

**Arthur Vincent Lourié** (alun perin *Naum Izrailevitš Lurja*, ; 14. toukokuuta 1892 Propoisk – 12. lokakuuta 1966 Princeton, New Jersey) oli venäläissyntyinen säveltäjä, joka asui vuodesta 1922 länsimaissa.

Lourié syntyi juutalaiseen perheeseen nykyisen Valko-Venäjän alueella. Hän korvasi alkuperäisen etunimensä Arthurilla kunnianosoituksena Arthur Schopenhauerille ja patronyyminsä nimellä Vincent kuvastaakseen ihailuaan Vincent van Goghia kohtaan. Lourié sai Aleksandr Glazunovilta opetusta Pietarin konservatoriossa. Hänen varhaisimmat teoksensa ovat myöhäisromanttisia sävellyksiä vuodelta 1908. Suuriksi vaikutteiden lähteiksi kuitenkin muodostuivat hänen nuoruudessaan Aleksandr Skrjabinin myöhäiset, modernit pianoteokset. Lourién varhaisissa teoksissa on lisäksi piirteitä muun muassa mikrotonaalisesta musiikista, Arnold Schönbergin tyylistä ja minimalismista. Pablo Picassolle omistetussa teoksessa *Formes en l'air* (1914) Lourié hyödynsi graafista nuotinnusta. Vuodesta 1912 hän alkoi omaksua kasvavissa määrin vaikutteita Claude Debussylta.

Louriélla oli Neuvostoliiton ensimmäisinä vuosina maine yhtenä johtavista futuristisen musiikin edustajista. Vladimir Leninin nimittämä opetuskomissaari Anatoli Lunatšarski nimitti hänet musiikin laitoksen komissaariksi. Lourié myös perusti Nykymusiikin liiton. Vuonna 1922 hän muutti pysyvästi länsimaihin matkalla tapaamaan Ferruccio Busonia Berliiniin. Tämän jälkeen hänet tietoisesti sivuutettiin Neuvostoliitossa. Lourié asettui Pariisiin, jossa hänen tyylikseen vakiintui osaa Igor Stravinskyn tuotannosta muistuttanut uusklassismi. Merkittävä teos Lourién Pariisin-vuosilta on *Concerto spirituale* (1929). Vuonna 1931 Lourié kirjoitti kirjan Serge Koussevitzkysta, joka kymmenen vuotta myöhemmin auttoi Louriéta muuttamaan Yhdysvaltoihin. Lourién asema kansainvälisessä musiikkielämässä oli alkanut heikentyä jo Pariisissa, ja Yhdysvaltoihin muuttamisen jälkeen hänet unohdettiin lähes täysin. Hänen kuolemansa jälkeen osa hänen teoksistaan on kuitenkin tullut levytetyiksi ja uudelleen esitetyiksi. Lourién suuri henkilökohtainen käsikirjoitusten kokoelma lahjoitettiin New York Public Libraryyn.

Pianoteostensa lisäksi Lourié sävelsi muun muassa musiikkia Anna Ahmatovan ja Aleksandr Blokin sanoihin.

## Lähteet

## Aiheesta muualla
* IMSLP: nuotteja
Marco Campomenosi

**Marco Campomenosi** (s. 2. syyskuuta 1975 Genova, Italia) on italialainen poliitikko. Campomenosi edustaa Pohjoisen liitto-puoluetta. Campomenosi on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet
Ana Dumbravă

**Ana ”ANa” Dumbravă** on romanialainen *[[Counter-Strike 2]]* -ammattilainen. Hän edustaa nykyään Imperial Valkyries -joukkuetta. *Counter-Strikeen* keskittynyt HLTV-sivusto on valinnut hänet kaksi kertaa vuoden naispelaajaksi.

ANa on edustanut myös muun muassa Nigma Galaxyä ja Pigeonsia. Nigman kanssa ANa voitti monia merkittäviä naisten turnauksia, kuten ESL Impact Katowice 2023, ESL Impact League Season 3 ja ESL Impact League Season 4.

## Lähteet
Elisabeth Kulmann

**Elisabeth Kulmann** (; 5. heinäkuuta 1808 Vasilinsaari, Pietari – 19. marraskuuta 1825) oli venäläinen runoilija. Hän kuului Venäjän saksalaisiin.

Kulmann syntyi kapteeni Boris Kulmannin ja tämän vaimon Marian (o.s. Rosenberg) tyttäreksi. Hänen isänsä kuoli pian tyttären syntymän jälkeen. Kulmannilla oli monia sisaruksia, mutta hänen veljistään kuusi kuoli Napoleonin sotaretkessä Venäjälle. Kulmann kirjoitti runoutta saksan, venäjän ja italian kielillä. Hän osasi monia muitakin kieliä ja teki omien runojensa ohella käännöksiä Anakreonin sekä Vladislav Ozerovin teoksista. Kulmann kuoli 17-vuotiaana tuberkuloosiin. Säveltäjä Robert Schumann oli hyvin kiinnostunut Kulmannin työstä ja sävelsi tämän sanoihin teoksen *Sieben Lieder von Elisabeth Kulmann* (op. 104).

Neuvostoliitossa Kulmannia ei juurikaan muistettu, mutta 1980-luvulta lähtien hänen elämästään ja teoksistaan on kirjoitettu useita kirjoja.

## Lähteet
Metropoli-Ranska

**Metropoli-Ranska** eli **Metropoli** eli **Emämaa-Ranska** ( tai *Métropole*), tarkoittaa Ranskan tasavallan Euroopassa sijaitsevaa osaa. Termillä ei ole hallinnollista merkitystä. Ranskan merentakaiset alueet () puolestaan viittaavat kaikkiin Ranskan alueisiin Euroopan ulkopuolella. Metropoli-Ranskan osuus maasta, talousvyöhykkeestä ja väestöstä on merkittävä. Muutamat Ranskan alueet, kuten Cerdagne, ovat osa Iberian niemimaata. Merentakaisessa Ranskassa Metropoli-Ranskasta kotoisin olevaa henkilöä kutsutaan usein nimellä *"métro"*, lyhenne sanasta *"métropolitain"*.

## Lähteet
Foorumi demokratialle

**Foorumi demokratialle** (, lyh. **FvD**) on hollantilainen poliittinen puolue. Puolueen johtaja on Thierry Baudet.

## Historia
FvD perustettiin vuonna 2015 euroskeptiseksi ajatushautomoksi. Vuonna 2017 puolue nousi ensimmäistä kertaa parlamentiiin saatuaan 1,8 prosenttia äänistä. Puolue sai vaaleissa läpi kaksi edustajaa. Maaliskuussa 2019 FvD:stä tuli Alankomaiden ylähuoneen suurin puolue voitettuaan lähes 15 prosenttia äänistä Alankomaiden maakuntavaaleissa. Tammikuussa 2020 puolue ilmoitti olevansa jäsenmäärältään Alankomaiden suurin puolue. Marraskuussa 2020 puolue ajautui kuitenkin sisäisiin ristiriitoihin, minkä seurauksena puolueen vaalitulos laski seuraavissa vaaleissa.

## Lähteet
Antonius Rosenbröijer

**Antonius Rosenbröijer**, vuoteen 1647 **Bröijer**, **Tönnies** (n. 1593 Viipuri – 1678 Inkerinmaa) oli suomalainen aateloitu kauppias ja tilanomistaja, joka toimi Viipurin pormestarina.

Antonius Rosenbröijerin vanhemmat olivat Lyypekistä Suomeen muuttanut Herman Bröijer ja Viipurin pormestarin Tönne Nylanderin tytär Agnes Nylander. Hänen ensimmäisen puolisonsa tiedetään kuolleen ennen vuotta 1638 ja olleen Viipurin pormestari Hans Cröellin tytär. Rosenbröijer avioitui toisen kerran ennen vuotta 1642 Margareta von Treidenin kanssa, joka kuoli ennen vuotta 1678. Kauppias Agneta Rosenbröijer (n. 1620–1697) oli Antonius Rosenbröijerin tytär ensimmäisestä avioliitosta.

Nuorena Lyypekissä kauppa-alaa harjoitellut Rosenbröijer palasi Suomeen 1606 ja oli kauppa-apulainen Viipurissa 1611–1616 ja siellä porvari vuodesta 1616, raatimies 1623 ja pormestari 1630–1641. Inkerinmaan sotakomissaari hän oli 1640, Vartiomäen hovin omistaja Korpiselässä vuodesta 1641, Pähkinälinnan läänin obsenrichter 1652 ja Käkisalmen läänin rajakomissaari 1652–1653. Rosenbröijer oli edustaja valiokuntakokouksessa 1635. Hän vaikutti Ruotsin valloittamalla Inkerinmaalla myös Nevanlinnan kaupungin kehittymiseen. Rosenbröijer aateloitiin 1647.

## Lähteet

## Aiheesta muualla
*

## Kirjallisuutta
* *Antonio Bröijer: historiallis-romantillinen kertomus vuodelta 1599*, 1894, Johan Vilhelm Ronimus
Kansalaisliike Pax Europa

**Kansalaisliike Pax Europa** (), lyh. **BPE**) on saksalainen eurooppalaisen, juutalais-kristillisen kulttuurin säilyttämiseen Saksassa ja Euroopassa pyrkivä kansalaisliike. Liike tunnetaan islaminvastaisuudesta ja se vastustaa muun muassa uusien moskeijoiden rakentamista Saksaan.

Liikkeen johtajana toimii Michael Stürzenberger, joka tunnetaan saksassa islaminvastaisen blogin ylläpitämisestä.

## Mannheimin veitsihyökkäys 2024
Toukokuussa 2024 Pax Europa järjesti Mannheimin torilla mielenosoitusta, kun veitsellä varustautunut mies hyökkäsi kuuden ihmisen kimppuun. Välikohtaus tallentui Youtube-livestriimiin, jossa hyökkääjä puukotti ensin miestä ja sitten apuun tullutta poliisia. Saksalaisten tiedotusvälineiden mukaan hyökkääjä oli 25-vuotias Afganistanista Saksaan muuttanut mies, jolla oli teolleen mahdollisesti islamistinen motiivi.

## Lähteet
Anathan Pham

**Anathan ”ana” Pham** (s. 26. lokakuuta 1999) on australialainen *[[Dota 2]]* -ammattilainen. Häntä pidetään pelin kaikkien aikojen parhaimpina pelaajina. Hän ei edusta tällä hetkellä mitään joukkuetta.

Ana aloitti pelaajauransa suhteellisen myöhään vuonna 2016. Hän aloitti kiinalaisessa Invictus Gamingissa, mutta muutti nopeasti Eurooppaan ja liittyi OG Esportsiin. Hän voitti samana vuonna ensimmäisen *Dota 2* -maailmanmestaruutensa Boston Majorista. Hän on voittanut yhteensä kaksi maailmanmestaruutta ja peräkkäin kaksi The International -turnausta. Hän oli hetken poissa pelaamisesta, kunnes liittyi varapelaajana Team Liquidiin 2022. Viimeisimpänä hän on edustanut T1-joukkuetta.

## Lähteet
Roger Nash Baldwin

**Roger Nash Baldwin** (21. tammikuuta 1884 Wellesley – 26. elokuuta 1981 Ridgewood) oli yhdysvaltalainen kansalaisoikeusaktivisti ja yksi American Civil Liberties Unionin (ACLU) perustajista. Baldwinin ansiosta kansalaisoikeuksista ja yksilönvapaudesta tuli lopulta yleisesti hyväksyttyjä ympäri maailman.

Baldwin syntyi yläluokkaiseen perheeseen ja opiskeli Harvardin yliopistossa. Valmistuttuaan vuonna 1905 hän opetti sosiologiaa Washingtonin yliopistossa St. Louisissa, Moossa (1906-1909) ja toimi myös kaupungin nuorisotuomioistuimen ehdonalaisvalvojana (1907-1910) sekä St. Louisin uudistusmielisen Civic League of St. Louisin sihteerinä (1910-1917). Kun Yhdysvallat liittyi ensimmäiseen maailmansotaan, Baldwinista tuli pasifistisen American Union Against Militarism -järjestön (ACLU:n edeltäjä) johtaja, joka puolusti asevelvollisuuden vastustajia ja aseistakieltäytyjiä. Vuosina 1918–1919 Baldwin oli yhdeksän kuukautta vankilassa, koska hän kieltäytyi asevelvollisuudesta. Sen jälkeen hän ajelehti vuoden ajan, liittyi Maailman teollisuustyöntekijöihin (IWW) ja päätyi lopulta New Yorkiin vuonna 1920 auttamaan American Civil Liberties -järjestön perustamisessa. Hän toimi ACLU:n johtajana (1920–1950) ja sen jälkeen järjestön hallituksen puheenjohtajana (1950-1955).

Baldwinin toimikaudella järjestö avusti monenlaisia tahoja ja henkilöitä kuten evoluutioteoriaa koulussa opettanutta John T. Scopesia vuoden 1925 niin sanotussa Daytonin apinaoikeudenkäynnissä (Scopesin oikeudenkäynti) sekä James Joycea, jonka pääteoksen Ulysseuksen julkaisukielto onnistuttiin kumoamaan. ACLU myönsi myös liikemies Henry Fordille oikeuden levittää ammattiyhdistyksen vastaisia lentolehtisiä. ACLU puolusti kaikenlaisia henkilöitä, myös äärivasemmistolaisia ja -oikeistolaisia radikaaleja. Vuonna 1940 Baldwin kuitenkin pettyi kommunisteihin ja heitti heidät ulos ACLU:n johtokunnasta. Baldwinin perusteena kommunistien erottamiselle oli, että totalitaristisiin järjestöihin sidoksissa olevat henkilöt eivät saisi enää toimia ACLU:n hallintoelimissä. Yksi huomattavimmista erotetuista oli ACLU:n perustajajäsen Elizabeth Gurley Flynn, joka oli sittemmin liittynyt kommunistisen puolueen jäseneksi.

Toisen maailmansodan jälkeen Baldwinin arvostus kasvoi. Vuonna 1947 kenraali Douglas MacArthur järjesti Baldwinille mahdollisuuden toimia kansalaisoikeuksien neuvonantajana Japanissa. Baldwin vieraili Aasiassa ollessaan myös Koreassa. Vuonna 1949 Baldwin ilmoitti aikovansa erota ACLU:n johtajan tehtävästä.

Baldwinin matkat Kauko-Itään vahvistivat hänen kiinnostustaan kansainväliseen toimintaan. Seuraavien vuosien ajan Baldwin pyrki työskentelemään kansainvälisten ihmisoikeuksien puolesta ja kirjoitti teoksen A New Slavery, jossa tuomittiin ”epäinhimillinen kommunistisen poliisivaltion tyrannia, pakkotyö”. Baldwin pysyi loppuelämäänsä saakka vakaumuksellisena pasifistina.

## Lähteet
Colón-luokka

**Colón-luokka** oli Espanjan laivaston kahden 1800-luvun puolivälissä valmistetun tykkiveneen muodostama alusluokka. 

## Alukset

## Lähteet
*

### Viitteet
Iida Vainio

**Iida Vainio** (s. 30. syyskuuta 2003 Kotka) on suomalainen julkisuuden henkilö, mediapersoona ja tosi-tv-esiintyjä, joka tunnetaan myös nimellä **Kulta-Iida**. 

Vainio tuli tunnetuksi vuonna 2022, kun eräs Twitter-käyttäjä julkaisi Helsinki-Vantaan lentokentällä olympiakultaa voittanutta Suomen jääkiekkomaajoukkuetta vastaanottamassa olleesta Vainiosta kuvan sosiaalisessa mediassa. Mediat kiinnittivät huomiota hänen kultaiseen mekkoonsa ja olemukseensa. Tapahtumasta syntyi niin sanottu kultamekkokohu, ja Vainiota alettiin mediassa kutsua nimillä ”Kultamekko-Iida” ja ”Kulta-Iida”. Vainiosta tuli kohun myötä yksi Suomen googlatuimmista henkilöistä vuonna 2022.

Vainio oli mukana keväällä 2024 esitetyllä *[[Farmi Suomi]]* -ohjelman viidennellä tuotantokaudella. Keväällä 2024 ilmoitettiin Vainion osallistumisesta myös *Farmi Suomen* kuudennelle tuotantokaudelle, jossa on mukana 12 kilpailijaa, jotka ovat osallistuneet ohjelmaan jo aiemmin. 

## Yksityiselämä
Vainio kihlautui muusikko Archie Cruzin kanssa toukokuussa 2023 ja he saivat tyttären joulukuussa 2024.

## Lähteet
Sheroboddaryo

**Sheroboddaryo** (uzb. kyrill. Шерободдарё,  tai Шерабаддарья́, *Šerabaddarja*) on Amudarjan sivujoki Surxondaryon alueella Uzbekistanissa. Sen pituus on 177 kilometriä. Varsinaisen valuma-alueen laajuus yläjuoksulla on 2&nbsp;950 neliökilometriä.

Joki saa alkunsa Boysuntogʻvuorilta virtaavista Irgʻoylista ja Qizilsoysta. Sen nimenä on yläjuoksulla Machaydaryo ja alajuoksulla Qorasuvdaryo. Sheroboddaryon keskimääräinen virtaus yläjuoksulla on 7,5 kuutiometriä sekunnissa, mutta se vaihtelee suuresti vuodenajoittain. Alajuoksulla suuri osa vedestä käytetään keinokasteluun, joka saa lisävettä Surxondaryosta. Joen varrella sijaitsee Sherobodin kaupunki. Sheroboddaryo on viimeinen lisäjoki Amudarjan varrella.

## Lähteet
Uuden Musiikin Kilpailu 2025

**Uuden Musiikin Kilpailu 2025** (**UMK25**) järjestettiin 8. helmikuuta 2025 Tampereen Nokia Areenalla. Se oli 14. *[[Uuden Musiikin Kilpailu]]*, ja siinä valittiin Suomen edustaja vuoden 2025 Eurovision laulukilpailuun Sveitsin Baseliin. Kilpailun voitti Erika Vikman, joka sai yhteensä 430 pistettä.

## Formaatti
Kilpailun kappalehakuvaihe järjestettiin 19.–25. elokuuta 2024. Hakuvaiheessa kappaleita lähetettiin 485. Keskiviikkona 8. tammikuuta 2025 julkistettiin kaikki seitsemän artistia, joiden kappaleet sekä musiikkivideot julkaistiin yksi kerrallaan 9.–17. tammikuuta 2025 välisenä aikana. Lopulta kilpailijoiksi valikoituivat Vikmanin lisäksi Neea River, Nelli Matula, Costee, Viivi, Goldielocks ja One Morning Left. One Morning Left suljettiin myöhemmin kilpailusta sääntörikkomuksen vuoksi.

## Finaali
Kilpailun finaali järjestettiin Tampereen Nokia Areenalla 8. helmikuuta 2025. Voittaja valittiin yleisöäänestyksen ja kansainvälisten raatien yhteistuloksella, jossa yleisöäänestyksen painoarvo oli 75&nbsp;prosenttia ja kansainvälisten raatien 25&nbsp;prosenttia. Vuonna 2025 kansainväliset raadit olivat Alankomaat, Espanja, Kroatia, Liettua, San Marino, Sveitsi ja Viro.

Finaalin juonsivat Sanni ja Jasmin Beloued. Finaalishow’n aloitti Windows95man, joka esitteli illan artistit.

Väliaikaesityksessä kuusi aiempaa UMK-artistia esittivät uuden version kappaleesta ”Shanghain valot”. Kokoonpanossa olivat mukana Bess, Eini, Annika Eklund, Keira, Laura Voutilainen ja Linda Lampenius. Toinen väliaikanumero oli juontaja Sannin esittämä hittipotpuri, joka sisälsi kappaleet ”Roomaan”, ”Prinsessoja ja astronautteja”, ”Mielenmaisemat”, ”Jacuzzi” ja ”2080-luvulla”. Laulun lisäksi hän soitti kappaleiden aikana erilaisia kitaroita, rumpuja, viulua ja pianoa.

Kilpailija Goldielocks oli sairastunut kurkunpääntulehduksen, jonka takia hän ei voinut laulaa kilpailussa eikä puhua lehdistötilaisuudessa. Kilpailussa Goldielocks suoritti esityksensä livenä, mutta ääni tuli nauhalta. Nauhassa käytettiin Goldielocksin muokkaamatonta live-laulua, joka oli saatu edellisen päivän harjoituksista.

Kilpailun voitti yhteensä 430 pisteellä ennakkosuosikki Erika Vikman. Toiselle sijalle tuli Goldielocks 303 pisteellä. Nelli Matula ja Viivi päätyivät tasapisteisiin, kumpikin keräten 138 pistettä. Viivi sijoittui kuitenkin kolmanneksi ja Nelli neljänneksi, koska yleisöpisteet ratkaisivat sijoituksen. Viidenneksi sijoittui Neea River 84 pisteellä ja kuudenneksi Costee 83 pisteellä. 

UMK25-lähetystä katsoi keskimäärin 1,48 miljoonaa katsojaa, mikä oli UMK:n kaikkien aikojen ennätys. Ääniä annettiin 342&nbsp;543 kappaletta, joista 274&nbsp;004 tuli Yle-sovelluksen kautta. Puhelimitse ja tekstiviestitse annettiin 68&nbsp;539 ääntä.

## Lähteet

## Aiheesta muualla
*
Mavrik Bourque

**Mavrik Bourque** (s. 8. tammikuuta 2002 Plessisville, Quebec, Kanada) on kanadalainen jääkiekkoilija. Bourque edustaa NHL-joukkue Dallas Starsia. Hänen pelipaikkansa on keskushyökkääjä ja hän laukoo oikealta. 

Dallas Stars varasi Bourquen ensimmäisellä kierroksella 30. varausvuorolla . Ennen siirtymistä Starsin organisaatioon hän pelasi QMJHL-joukkue Shawinigan Cataractesissa. Bourque on pelannut 74 NHL:n runkosarjan ottelua tehden niissä 25 tehopistettä. Bourque on pelannut neljä  NHL:n pudotuspelien ottelua ilman tehopisteitä. Tilastot päivitetty 20. kesäkuuta 2025. Kesäkuussa 2025 Bourque solmi Starsin kanssa vuoden mittaisen ja 950 000 dollarin arvoisen jatkosopimuksen.

## Lähteet
Alea-Kirja

**Alea-Kirja** oli Kauko Kareen 1967 perustama kustannusyhtiö. Hän perusti sen saadakseen julki kirjansa *Tähän on tultu*, jota muut kustantamot eivät ottaneet julkaistavaksi.

Alea-kirja julkaisi vuosina 1968–1993 ilmestynyttä poliittista *[[Nootti (lehti)|Nootti]]*-nimistä aikakauslehteä sekä Kareen muita kirjoja ja Kareen mielikirjailijoiden Eino Leinon ja August Strindbergin teoksia. Lisäksi kustantamo julkaisi kymmeniä muita teoksia, jotka eivät sopineet muille kustantamoille, joukossa runsaasti epäpoliittisia muistelmia, romaaneja ja runokokoelmia, monet laadultaan heikkoja. Monet kirjailijat rahoittivat teostensa julkaisun ainakin osittain itse. Kare kirjoitti 1974 Tapio Kaitaharjulle: ”Ei voi sanoa, että Alea rahoittaisi tekijänpalkkioilla Nootin tappiota. - -  Alean kirjailijat ovat päinvastoin itse rahoittaneet ainakin osaksi teoksensa. - - Siis puolittain omakustanneperiaate. Muuten tästä ei tulisi mitään.” Vuonna 1972 tilanne oli *Nootin* tappioiden vuoksi niin kriittinen, että Kare tarjosi tekeillä olleita ja joitakin jo julkaistujakin kirjoja entiselle työnantajalleen WSOY:lle ja myi kirjojaan kirjakauppiaille pilkkahintaan.

Simo Grönroos sanoo väitöskirjassaan, että 1970-luvulla kustantamon toiminta marginalisoitui osittain Kareen itsesensuuriin taipumattoman luonteen vuoksi. Urho Kekkosen presidenttikauden jälkeen Alea-kirjan tuotanto sai jälleen huomiota mutta hiipui Neuvostoliiton hajottua.

## Lähteet
* Simo Grönroos, Kauko Kare - Suomettumisen kriitikko väitöskirja. Helsingin yliopisto 2023

### Viitteet
Islannin presidentinvaali 2024

**Islannin presidentinvaali 2024** käytiin 1. kesäkuuta 2024. Islannin presidentiksi valittiin Halla Tómasdóttir, joka astui virkaansa 1. elokuuta 2024.

## Vaalitapa
Islannin presidentti valitaan suoralla kansanvaalilla enemmistövaalitavalla: eniten ääniä saanut ehdokas valitaan presidentiksi. Vaalikelpoisia ovat kaikki 35 vuotta täyttäneet äänioikeutetut. Ehdokkaaksi haluavan on kerättävä 1500–3000 kannatusilmoitusta äänioikeutetuilta. Äänioikeutettuja ovat kaikki 18 vuotta täyttäneet Islannin kansalaiset, jotka asuvat Islannissa tai ovat asuneet ulkomailla enintään 16 vuotta, sekä Tanskan kansalaiset, jotka asuivat Islannissa vuosina 1936–1946.

## Tulokset

## Lähteet
NertZ

**Guy ”NertZ” Iluz** (; s. 12. heinäkuuta 1999) on israelilainen *[[Counter-Strike 2]]* -ammattilainen. Hän edustaa nykyään Team Liquidia.

NertZ on edustanut urallansa myös muun muassa suomalaista ENCE eSportsia, Heroicia, Endpointia ja Finestiä. ENCEn kanssa hänen paras voittonsa tuli merkittävästä IEM Dallas 2023 -turnauksesta. NertZ oli sekä semifinaalissa että finaalissa joukkueensa toiseksi paras pelaaja.

## Lähteet
Sitruunamehu

**Sitruunamehu** on sitruunasta tehtyä mehua. Se on ollut suosittu juoma satojen vuosien ajan. sitä käytetään ruokiin, joihin halutaan happamuutta. Sillä maustetaan myös leivonnaisia ja juomia. Sitä käytetään erilaisiin kakkuihin, piiraisiin, kiiseleihin, vanukkaisiin ja vinegrettisalaatinkastikkeisiin. Sitruunamehua valmistetaan myös luomuna. 

## Lähteet
Sébastien Debs

**Sébastien Félix Albert ”Ceb” Debs** (tunnettu ennen nimellä **”7ckngMad”**; s. 11. toukokuuta 1992) on ranskalais-libanonilainen *[[Dota 2]]* -ammattilainen. Hän edustaa nykyään OG Esportsia. Hän on voittanut kaksi The International -turnausta peräkkäin.

Ceb aloitti kilpapelaamisen vuoden 2011 alkupuolella. Hän vaihtoi kuitenkin nopeasti pitkäksi aikaa lähetys- ja valmennustehtäviin. Hän liittyi kuitenkin OG Esportsiin vuonna 2018, ja voitti heidän kanssaan kaksi The Internationalia peräkkäin. Hän voitti vuonna 2022 ensimmäisen maailmanmestaruutensa uuden sukupolven OG:n kanssa. Hän perusti Old G -joukkueen Johan ”N0tail” Sundsteinin ja Topias ”Topson” Taavitsaisen kanssa, jotta he voisivat kilpailla Dota Pro Circuit -karsinnoissa. Joukkue kuitenkin epäonnistui ja hajosi. Hän oli hetken poissa pelaamisesta, kunnes siirtyi takaisin edustamaan OG:ta heinäkuussa 2023.

## Lähteet
Isabel II -luokka

**Isabel II -luokka** oli Espanjan laivaston neljän 1800-luvun puolivälissä valmistetun tykkiveneen muodostama alusluokka. 

## Alukset

## Lähteet
*

### Viitteet
Suomen musiikinopettajien liitto

**Suomen musiikinopettajien liitto - SMOL ry** on perustettu vuonna 1925. Alun perin liiton nimi oli Suomen Musiikkipedagogien Liitto, vuodesta 1938 Suomen Musiikinopettajain Liitto, vuodesta 1978 Suomen Musiikinopettajain Liitto r.y. ja vuodesta 1993 Suomen musiikinopettajien liitto ry. Nykyinen nimi otettiin käyttöön vuonna 2014.

SMOL toimii asiantuntijana musiikinopetusta ja taidekasvatusta koskevissa kysymyksissä. Liiton päätoimipaikka sijaitsee Helsingissä Akavatalolla ja sen toimialueena on koko Suomi.

## Jäsenyys
Suomen musiikinopettajien liiton jäsenet toimivat opettajina taiteen ja kulttuurin alalla ympäri Suomea. Jäseniä on noin 2400, ja he toimivat taiteen perusopetuksen, vapaan sivistystyön, ammatillisen koulutuksen sekä korkeakoulujen kentällä.

Osana Opetusalan Ammattijärjestö OAJ:ta SMOL huolehtii siitä, että musiikin ja muiden taiteiden erityisalaa koskevat asiat tulevat huomioiduksi OAJ:n toiminnassa. Liitto on osa OAJ:n ammatillisten opettajien OAO:n valtakunnallista piiriä.

Liiton tärkeimpänä jäsenetuna on OAJ:n edunvalvontapalvelut: luottamusmiespalvelut ja OAJ:n neuvonta- ja lakimiespalvelut. Lisäksi SMOL:n jäsenenä saa kaikki OAJ:n ja Akavan jäsenedut sekä Rondo Classic -lehden. Jäsenedut ovat kattavat ja sisältävät muun muassa ilmaiset matkustaja-, matka- ja tapaturmavakuutukset. Jäsenet kuuluvat myös Opetus ja tiede -työttömyyskassaan, joka antaa turvaa työttömyyden varalta. 

## Toiminta
Liitto järjestää vuosittain kaksi liittokokousta. Lisäksi järjestetään jäsenseminaareja ja webinaareja. Liiton viestintäkanavia ovat muun muassa jäsenkirjeet, nettisivut ja sosiaalinen media.

## Hallinto
* Puheenjohtaja: Anna Ruotsala
* Varapuheenjohtaja: Juhana Lindström

### Hallitus vuonna 2024
* Hanna-Maija Aarnio, varajäsen Juha Untala
* Manne Karjalainen, varajäsen Lauri Hannu
* Johannes Lintunen, varajäsen Elina Heinonen
* Anniina Lehto, varajäsen Mikko Ikäheimo
* Marek Pazdzior, varajäsen Kristiina Tähtinen
* Heli Rättyä, varajäsen Kirsi Meriranta
* Juhana Lindström, varajäsen Laura Yli-Soini
* Milla von Weissenberg, varajäsen Marja-Leena Tuomola

## Yhteistyö ja verkostot
SMOL ry on osa Opetusalan ammattijärjestöä (OAJ) sekä OAJ:n ammatillisten opettajien OAO:n valtakunnallista piiriä. 

## Lähteet

## Aiheesta muualla
* Suomen musiikinopettajien liitto SMOL ry:n kotisivut
* Smol Facebookissa ja Instagramissa
* https://www.oaj.fi/
* https://oao.oaj.fi/
Johann David Wyss

**Johann David Wyss** (28. toukokuuta 1743 – 11. tammikuuta 1818) oli sveitsiläinen kirjailija, joka tunnetaan parhaiten romaanistaan ''Robinsonin perhe'' (Der schweizerische Robinson, 1812). Wyss sai inspiraation kirjaansa Daniel Defoen *[[Robinson Crusoe|Robinson Crusoesta]]*. Wyssin romaanissa autiolle saarelle haaksirikkoutuu kokonainen perhe, joka kuitenkin selviää neuvokkuutensa avulla. Kirjan toimitti julkaisukuntoon Johann Wyssin poika Johann Rudolf Wyss. Robinsonin perhe on julkaistu suomeksi Irja Ratian suomentamana vuonna 1958 (Gummerus).

## Lähteet
Mandariinimehu

**Mandariinimehu** on mandariinista tehtyä mehua. Sitä on sekamehuissa muun muassa päärynämehun ja mangomehun kanssa. Mandariinimehua käytetään leivonnassa muun muassa torttujen täytteenä.

## Lähteet
Kirjallisuusvuosi 1677

**Kirjallisuusvuosi 1677** käsittelee vuoden 1677 tärkeitä kirjallisuuden tapahtumia, uutisia ja julkistuksia.

## Tapahtumia
* Englannin parlamentti hyväksyi lain *Statute of Frauds*, jonka mukaan tietyntyyppiset sopimukset, testamentit ja vuokraukset on tehtävä kirjallisina.

## Julkaisuja

* Aphra Behm &ndash; *The Rover or The Banish'd Cavaliers* (romaani)

## Lähteet
Limettimehu

**Limettimehu** on limetistä tehtyä mehua. Kaupoissa myytäviä limettimehuja löytyy myös luomutuotteena. Limettimehu sopii monenlaiseen ruoanlaittoon ja leivontaan. Limettimehua käytetään kuohuviiniä ja vichyä sisältäviin drinkkeihin.

## Lähteet
Mörknässkogenin tuulivoimapuisto

**Mörknässkogenin tuulivoimapuisto** on Pohjanmaalla Vöyrin kohde sijaitseva tuulivoimapuisto, jossa toimii 5 tuulivoimalaitosta. Niiden kokonaiskapasiteetti on 30 megawattia ja vuosituotanto on noin 96 gigawattituntia. Tuulivoimapuiston on rakentanut Low Carbon, sen omistaa Mörknässkogen Wind Ab, joka on Low Carbonin tytäryhtiö, ja sitä operoi ruotsalainen OX2.

Tuulivoimapuiston luoteispuolella 1,5 kilometrin päässä sijaitsee vuonna 2021 valmistunut Storbackenin tuulivoimapuisto.

## Yleistä
Tuulipuisto sijaitsee Oravaisten kirkolta 7 kilometriä itään. Paras tieyhteys on yhdystieltä 7320 Österbyn Kanganilta kohti etelää. Yli kilometrin päässä yhdystieltä Trollkullenissa sijaitsee ensimmäinen tuulivoimalaitos (tekninen nimi WT5) ja neljä muuta sijaitsevat siitä neljän kilometrin päässä etelässä (WT1–WT4). Ne on sijoitettu lähes peräkkäin kahden kilometrin matkalle ennen Vargitmossenin moottorirataa.

Tuulivoimalaitokset ovat saksalaisen Nordexin valmistamaa Delta 4000-perheen N163-mallia, jonka napakorkeus on 159 metriä, tuuliturbiinin halkaisija 163 metriä, ja jonka kapasiteetti on 5,9 megawattia. Voimalat sijaitsevat 22–40 metrin korkeudella mpy.

Voimaloiden tuottama sähkö johdetaan maakaapeleissa Herrforsin sähköyhtiön alueelliseen sähkönsiirtoverkkoon.

## Historiaa
### Suunnittelu
Tuulipuiston suunnittelun alkukohdasta ei ole tässä tietoa, mutta Mörknässkogens Wind Ab perustettiin huhtikuussa 2015 . Uutisoinnin mukaan, ELY-keskus ei vaatinut hankkeelle YVA-menettelyä, sillä sen reunaehdot eivät toteutuneet. Osayleiskaava oli kuitenkin valmistelussa keväällä 2016, oli luonnoksena kunnassa nähtävillä heinäkuusta elokuulle 2016, ehdotuksena nähtävillä lokakuusta marraskuuhun 2016 ja Vöyrin kunnanhallitus hyväksyi sen tammikuussa 2017. Tässä muodossa se sisälsi neljän tuulivoimalaitoksen rakentamisen. Rakennusluvan saadakseen suunnittelijat oli vielä pyydettävä Puolustusvoimilta lausuntoja. Myös melu- ja välkehtimissäännöksiä olisi pyrittävä täyttämään.

Marraskuussa 2021 Low Carbon sai rahoituksen Mörknässkogenin tuulivoimapuistolle. Puiston hinnaksi arvioitiin tuolloin 21 miljoonaa euroa. Tuulivoimalat hankittiin keväällä 2021 Nordexilta, jossa kauppaan sisältyi myös 30 vuoden Premium Service-palvelu.

Tässä ei ole tiedossa, milloin neljän tuulivoimalan tuulipuistosta tuli viiden voimalan puisto. Sen on täytynyt varmistua ennen rahoituspäätöstä ja voimaloiden hankintaa, sillä niitä ostettiin viisi kappaletta.

### Rakentaminen
Tuulipuiston rakentaminen aloitettiin kesällä 2022 ja se valmistui syksyllä 2023 aikana. Enersense rakensi voimaloiden huoltotiet, teki maakaapeloinnin, ja valoi voimaloiden betoniperustukset. Näiden kustannuksiksi tuli 7 miljoonaa euroa. Se kytkettiin samana vuonna jo kantaverkkoon, mutta kaupallinen sähköntuotanto alkoi seuraavana vuonna 2024.

## Katso myös
* Luettelo Suomen tuulivoimaloista

## Lähteet
Yleisurheilun Suomen olympiakarsinnat 1948

**Yleisurheilun Suomen olympiakarsinnat 1948** järjestettiin Helsingissä Helsingin olympiastadionilla miehille 8.–9. heinäkuuta . Maratonvalinnat tapahtuivat Vuoksenniskalla juostulla maratonilla 11. heinäkuuta. Lisäksi olympiavalintaa antoivat kymmenottelijat.

Naisten olympiakarsinnat olivat Valkeakoskella 4.–5. heinäkuuta.

Jälkiarviointi eli jatkokarsinnat mahdollista Lontoon olympialaisvalintaa varten järjestettiin Turussa 13. heinäkuuta. Valintalajit olivat 400 m, 110 mm aidat, kolmiloikka, kuulantyöntö, kiekonheitto ja keihäänheitto.

## Mitalistit

### Miesten karsinnan tulokset

### Naisten karsinnan tulokset

Näiden karsintojen pohjalta Yleisurheilun yhteistoimintavaliokunta valitsi kokouksessaan 9. heinäkuuta ensimmäiset yleisurheilijat. Siinä vaiheessa joukkueeseen tuli 17 miestä ja kaksi naista. Turussa järjestettiin 13. heinäkuuta jatkokarsinnat.

### Maratonin ja kymmenottelun karsinnat

### Jatkokarsinnat

### Jatkovalinnat

Suomen olympialainen komitea täydensi joukkuetta yleisurheilijoiden osalta 16 miehellä ja yhdellä naisurheilijalla. Valuuttavaikeuksien vuoksi yleisurheilujoukkuetta supistettiin kahdella korkeushyppääjällä eli Nils Nicklénillä ja Kuuno Honkosella. Päätös kuitenkin peruttiin, ja näin Nicklén ja Honkonen matkustivat joukkueen mukana Lontooseen.

Lopullinen yleisurheilujoukkueen koko oli näin 36 urheilijaa, joista kolme naista.

## Lähteet
August Cappelen

**Herman August Cappelen** (1827–1852) oli  norjalainen maisemamaalari. Cappelen sai ylioppilaaksi tultuaan 1845 ohjausta piirustuksessa Hans Gudelta Kristiaaniassa ja matkusti seuraavana vuonna yhdessä tämän kanssa Düsseldorfiin, jossa hänen opettajakseen tuli professori Johann Wilhelm Schirmer. Käynti kotimaassa kesällä 1850 teki hänestä itsenäisen taiteilijan, ja elämänsä kahden viimeisen vuoden aikana hän loi useita suurisuuntaisia romanttisia maisemia Norjasta. Sellaisia ovat *Metsälampi*, *Metsämaisema*, *Kuoleva aarniometsä* sekä *Syysaamu*. Hänen naturalistiset, värikäsittelyltään ansiokkaat ulkoilmatutkielmansa osoittavat, että hänestä oli kehittymässä yksi Norjan etevimpiä ja omintakeisimpia taiteilijoita, mutta  ennenaikainen kuolema esti toiveiden toteutumisen.

## Lähteet

## Aiheesta muualla
Kaapelijakokaappi

**Kaapelijakokaappi**, tai pelkistetymmin **jakokaappi**, on kaappi joka on osa sähköverkkoa. Näitä kaappeja hyödynnetään maakapeloidussa verkossa. Kaapelijakokaappeja esiintyy taajamissa sekä asutusalueilla. Näistä kaapeista loppukäyttäjät saavat jaettua sähköä. Kaapelijakokaapit sijaitsevat yleensä paikoissa jonne pääsee vaivatta, tämä on osin niin siksi, koska kaapeille pitää olla esteetön pääsy.

## Lähteet
Mercury City Tower

**Mercury City Tower** () on Venäjän pääkaupungissa Moskovassa sijaitseva 339 metriä korkea pilvenpiirtäjä. Se on osa Moskovan kansainvälistä yrityskeskusta. Rakennus on Venäjän ja Euroopan viidenneksi korkein rakennus. Rakentaminen aloitettiin vuonna 2006, ja torni valmistui 2013.

## Lähteet
William Merriman

**William ”mezii” Merriman** (s. 15. lokakuuta 1998) on brittiläinen *[[Counter-Strike 2]]* -ammattilainen. Hän edustaa nykyään Team Vitalityä.

Vitalityn lisäksi Merriman on edustanut urallaan muun muassa joukkueita Cloud9 ja fnatic. Vitalityn kanssa hän on voittanut muun muassa BLAST Premier: World Final 2023 -turnauksen, josta joukkue ansaitsi 500&nbsp;000 dollaria. Hän liittyi Vitalityyn marraskuussa 2023.

## Lähteet
Evenskjer

**Evenskjer** (pohjoissaameksi *Skánik*) on taajama Tjeldsundin kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 0,9 neliökilometriä ja asukasluku 822 vuonna 2023.
## Lähteet

## Aiheesta muualla
Ramsund

**Ramsund** on taajama Tjeldsundin kunnassa Tromssan läänissä Norjassa. Taajaman pinta-ala on 0,6 neliökilometriä ja asukasluku 318 vuonna 2022.

Ramsundissa sijaitsee Norjan laivaston laivastotukikohta.
## Lähteet

## Aiheesta muualla
Boris Vorobjev

**Boris ”magixx” Vorobjev** (; s. 3. kesäkuuta 2003) on venäläinen *[[Counter-Strike]]* -ammattilainen. Hän edustaa nykyään Team Spiritiä.

Spiritin lisäksi Vorobjev on edustanut hetken Espadaa. Spiritissä hän on pelannut syyskuusta 2019 lähtien. Spiritin kanssa hän voitti helmikuussa 2024 erittäin merkittävän IEM Katowice -turnauksen. Vorobjevin finaalikeskiarvo oli 0,99 koostuen 34 taposta ja 37 kuolemasta.

## Lähteet
Norjan pelastusopisto

**Norjan pelastusopisto** (, vuoteen 2022 *Norges brannskole*; pohjoissaameksi *Buollin- ja gádjunskovlá*) on Norjan valtakunnallinen palomiehiä kouluttava oppilaitos. Se perustettiin vuonna 1942 Oslossa ja siirrettiin 1994 Pohjois-Norjan Tjeldsundiin. Uusia opiskelijoita otetaan vuosittain vastaan noin 160.
## Lähteet

## Aiheesta muualla
* Verkkosivut
Steve Keen

**Steve Keen** (s. 28. maaliskuuta 1953) on tunnettu velkakriisien asiantuntija ja ankara vallitsevana olevan uusklassisen taloustieteen kriitikko.

Keen kääntyi uusklassisen taloustieteen kriitikoksi jo opiskeluaikoinaan 1970-luvulla. Tutustuttuaan Hyman Minskyn ”The Financial Instability Hypothesis” -teokseen hän teki tietokonesimulaatioita ja ennusti vuonna 1995 maailmantalouden suuntaavan kohti velkakriisiä. Hänen ensimmäinen kirjansa ”Debunking Economics” julkaistiin vuonna 2001 dotcom-kuplan romahduksen jälkeen, ja uusintapainos ilmestyi vuonna 2011 subprime-kriisin jälkeen. Hän on julkaissut myös teoksen ”Can We Avoid Another Financial Crisis?” vuonna 2017 ennen tuoretta kirjaansa ”The New Economics”.

Keen ennusti julkisesti vakavan talouskriisin lähestymisen jo joulukuussa 2005. Hänen ennakkovaroituksensa ja pohdintansa velkadeflaation mallintamisesta saivat ansaittua tunnustusta, kun hänet palkittiin *Real World Economics Review* -lehden myöntämällä Revere Awardilla. Tätä kunnianosoitusta perusteltiin sillä, että Keenin työllä on suuri todennäköisyys estää tulevia talouskriisejä. Hän ylläpitää vaikutusvaltaista taloustieteellistä blogia ja hänen kirjansa *Debunking Economics* on klassikko, joka käsittelee uusklassisen talousteorian virheellisyyttä ja sen uhkaa kapitalismin säilymiselle.

Keen pitää uusklassista taloustiedettä vanhentuneena ja kyvyttömänä uudistumaan, ja väittää, että taloustiede on säilynyt juuriltaan samana vuodesta 1870 lähtien. Vaikka uuskeynesiläisyys nimellisesti erottuu uusklassisesta, Keen näkee senkin perustaltaan samankaltaisena. Hän uskoo tieteen kehittyvän uusien ideoiden syrjäyttäessä vanhat, mutta taloustiede ei ole omaksunut tätä uudistumiskykyä. Keen katsoo uusklassisen taloustieteen syntyneen vastareaktiona Karl Marxin kapitalismin kritiikille ja epäilee talouseliitin intressien ohjaavan taloustieteen kehitystä. Hänen kapinahenkensä on saanut uutta virtaa finanssi- ja eurokriisien jälkeen, kuten Manchesterin yliopiston ”Post-Crash Economics” -ryhmän ja ”Rethinking Economics” -kampanjan toiminnan kautta.

Keen on kirjoittanut yli 70 akateemista julkaisua monista erilaisista aiheista, kuten taloudellisesta epävakaudesta, rahanluontiprosessista, perinteisen kysynnän ja tarjonnan mallin matemaattisista puutteista, Marxin taloustieteen heikkouksista, fysiikan soveltamisesta taloustieteeseen, islamilaisesta rahoituksesta sekä kaaos- ja kompleksisuusteorian roolista taloustieteessä. Hänen teoksiaan on käännetty kiinaksi, saksaksi ja venäjäksi.

Keen toimii taloustieteen ja rahoituksen apulaisprofessorina Western Sydney Universityssä.
## Lähteet
Tjeldsundin kirkko

**Tjeldsundin kirkko** () on Tjeldsundin kunnassa Tromssan läänissä Norjassa sijaitseva puinen pitkäkirkko vuodelta 1901.
## Lähteet

## Aiheesta muualla
Alexander Bro

**Alexander ”br0” Bro** (s. 4. toukokuuta 2002) on tanskalainen *[[Counter-Strike 2]]* -ammattilainen. Hän on edustanut tammikuusta 2025 NRG-joukkuetta.

Bro on edustanut urallaan myös muun muassa Team Falconsia ja Montea. Hän liittyi Astralikseen helmikuussa 2024 samalla, kun Nicolai ”dev1ce” Reedtz liittyi joukkueeseen kapteenina.

## Lähteet
Bolland & Bolland

**Bolland & Bolland** on kaksi hollantilaista musiikkituottajaa ja veljestä: Rob Bolland (s. 17. huhtikuuta 1955) ja Ferdi Bolland (s. 5. elokuuta 1956).

Bollandin veljekset kasvoivat musiikillisesti lahjakkaassa ympäristössä. Heidän vanhempi veljensä Ton opetti heitä soittamaan kitaraa, ja he laajensivat taitojaan oppimalla myös banjon, basson, pianon ja rumpujen soittoa. Veljesten kyvyt huomattiin varhain, ja heille tarjottiin levytyssopimusta. Sopimuksesta oli kuitenkin luovuttava Alankomaiden lapsityövoimaa koskevien lakien vuoksi.

Veljesten discografia kattaa useita vuosikymmeniä, alkaen vuodesta 1972 singleillä kuten *Summer of '71 / Theme for blue* ja *Wait for the sun / Answer for a lifetime*. 1970-luvulla ja 1980-luvulla Bolland & Bolland julkaisi lukuisia singlejä levy-yhtiöiltä kuten Negram, Philips Records ja A&M. Tunnetuimpia kappaleita ovat muun muassa *Spaceman* (1978), *The music man* (1980) ja *Heaven can wait* (1982).

Vuonna 1981 Bolland & Bolland saavuttivat kansainvälistä mainetta *The Domino Theory* -albumin ansiosta. Albumilta julkaistu single ''In The Army Now'' keräsi kohtuullista suosiota. Heidän merkittävin yhteistyönsä oli itävaltalaisen laulaja Falcon kanssa, kun he tuottivat ja kirjoittivat kappaleen ''Rock Me Amadeus''. Vaikka kappale ei saavuttanut listasijoituksia Alankomaissa, siitä tuli listaykkönen sekä Yhdysvalloissa että Isossa-Britanniassa. Duon menestys toi heille arvostetun *Exportprijs* -palkinnon, joka myönnetään kansainvälistä näkyvyyttä saavuttaneille alankomaalaisille artisteille.

1990-luvulla he jatkoivat musiikin julkaisemista eri projekteissa, kuten The Bolland Project, joka esitteli artisteja kuten Colin Blunstone ja Suzi Quatro. Heidän myöhempiä julkaisujaan ovat mm. kappaleet *Stand up* ja *Hey Charly*.

## Lähteet
Staehr

**Victor ”Staehr” Staehr** (s. 19. heinäkuuta 2004) on tanskalainen *[[Counter-Strike 2]]* -ammattilainen. Hän edustaa nykyään Astralista.

Staehr on edustanut urallaan myös muun muassa Jyderupia ja Sproutia. Staehr liittyi Astralikseen kesäkuussa 2023 sen laajojen joukkuemuutosten yhteydessä.

## Lähteet
Carin Ersdotter

**Carin Ersdotter** (lempinimeltään **Wackra Dalkullan**; 5. syyskuuta 1814 Leksand – 1885) oli Taalainmaalta kotoisin ollut nuori nainen, joka muutti 1830-luvun alussa Tukholmaan. Hän työskenteli aluksi laastinkantajana rakennustyömaalla, mutta siirtyi pian Nackassa sijaitsevan maatilan palvelukseen myymään maitoa Tukholman Stortorgetilla. Häntä pidettiin poikkeuksellisen kauniina, ja vuonna 1833 kaupungin valtasi suoranainen Carin-huuma, kun kaikki halusivat ostaa maitonsa häneltä. Poliisi kielsi lopulta hänen pääsynsä Stortogetille, sillä hänen läsnäoloaan pidettiin uhkana yleiselle järjestykselle. Tämän jälkeen Carin oli kysytty vieras Tukholman seurapiireissä.
## Kuvia

Carin Ersdotter.jpg|Carinin muotokuva Nordiska museetin kokoelmissa.
Pilt-Carin 2008a.jpg|Carinia esittävä patsas Nackassa.

## Lähteet
Massimo Casanova

**Massimo Casanova** (s. 31. elokuuta 1970 Bologna, Italia) on italialainen poliitikko. Casanova edustaa Pohjoisen liitto-puoluetta. Casanova on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet
Gianantonio Da Re

**Gianantonio Da Re** (s. 6. syyskuuta 1953 Cappella Maggiore, Italia) on italialainen poliitikko. Da Re edustaa Pohjoisen liitto-puoluetta. Da Re on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

Da Re on ollut Pohjoisen Liitto -puolueen jäsen vuodesta 1982 lähtien ja toimi Vittorio Veneton pormestarina vuosina 2009–2014. Ennen tätä hän oli Veneton aluevaltuutettu vuosina 2005–2009 sekä kaupunginvaltuutettu Vittorio Venetossa ja Cappella Maggioressa. Hän toimi Liga Venetan kansallisena sihteerinä vuosina 2016–2019, Pohjoisen Liiton ryhmänjohtajana Vittorio Veneton kunnassa vuosina 2004–2009 ja Pohjoisen Liiton maakuntasihteerinä vuosina 1998–2012. Euroopan parlamenttiin valitsemisensa jälkeen hänet nimitettiin 26. toukokuuta 2019 kulttuurikomission varsinaiseksi jäseneksi.

Da Re erotettiin Pohjoisen Liitto -puolueesta maaliskuussa 2024 hänen haukuttuaan puolueen puheenjohtajaa idiootiksi.

## Lähteet
Gianna Gancia

**Gianna Gancia** (s. 31. joulukuuta 1972 Bra, Italia) on italialainen poliitikko. Gancia edustaa Pohjoisen liitto-puoluetta. Gancia on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

Gancia kasvoi Narzolessa (Langhe), missä hän oppi vaalimaan intohimoa aluettaan kohtaan. Isänsä ennenaikaisen kuoleman jälkeen, 21-vuotiaana, hän otti vastuun perheyrityksen johtamisesta, mikä opetti hänelle itsenäisyyttä ja määrätietoisuutta. Politiikasta kiinnostuneena hän liittyi vuonna 1991 Pohjoisen Liitto -puolueeseen ja samana vuonna hänet valittiin Narzolen kunnanvaltuutetuksi.

## Lähteet
Paola Ghidoni

**Paola Ghidoni** (s. 8. heinäkuuta 1963 Montecchio Maggiore, Italia) on italialainen poliitikko. Ghidoni edustaa Pohjoisen liitto-puoluetta. Ghidoni on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa Identiteetti ja demokratia -ryhmää.

Ghidoni on koulutettu tilintarkastaja ja intohimoinen italialaisen ruoan ja viinin harrastaja. Hän on ollut Pohjoisen Liitto -puolueen jäsen niin kauan kuin muistaa ja on toiminut puolueessa monissa paikallisissa tehtävissä, joissa hän on hyödyntänyt ammatillista asiantuntemustaan.

## Lähteet
Angelo Ciocca

**Angelo Ciocca** (s. 28. kesäkuuta 1975 Pavia, Italia) on italialainen poliitikko. Ciocca edustaa Pohjoisen liitto -puoluetta. Ciocca on toiminut Euroopan parlamentin jäsenenä heinäkuusta 2016 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet
Miesten Ykköspesis-kausi 2024

**Ykköspesiksen kausi 2024** oli järjestyksessä Suomen pesäpallon toiseksi korkeimman sarjatason Ykköspesiksen 44. kausi.

## Joukkueet

Lähteet:

## Runkosarja

## Pudotuspelit

### Turnauspuut
Päivitetty 6. syyskuuta pelattujen otteluiden jälkeen. 

Päivitetty 19. elokuuta pelattujen otteluiden jälkeen. 

## Lähteet